Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2240

11. TOXIKOLÓGIAI INFORMÁCIÓK Ez a fejezet azoknak a szükséges eltérõ toxikológiai (az egészséget érintõ) hatásoknak a tömör, de átfogó leírásával foglalkozik, amelyek arra az esetre vonatkozhatnak, amikor a felhasználó kapcsolatba kerül az anyaggal vagy a készítménnyel. Ide kell sorolni az anyagok vagy készítmények egészséget veszélyeztetõ expozíciós hatásait, melyek részben tapasztalatokon, részben tudományos kísérleteken alapulnak. Ide sorolandók a különbözõ expozíciós utakra (inhaláció, lenyelés, bõrre- és szembejutás) vonatkozó információk és a fizikai, kémiai és toxikológiai tulajdonságoknak tulajdonítható tünetek is. Ide sorolandók a rövid és hosszan tartó expozíció ismert késõi és azonnali, valamint krónikus hatásai is: pl. túlérzékenység, narkózis, rákkeltõ hatás, mutagén hatás, reprodukciós toxicitás (az utódokat és a fertilitást károsító hatás). Figyelembe véve már a 2. pontban megadott, az alkotórészekre vonatkozó összetételt/információt, szükség lehet a készítmény bizonyos összetevõinek az egészséget érintõ sajátos hatásaira utalni.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes